Elokuva alkaa Davidin (Hugh Grant) taustaselostuksella. Hän kertoo, että aina tuntiessaan itsensä alakuloiseksi nykyisen maailmanmenon vuoksi hän ajattelee Heathrow’n lentokentän saapuvien lentojen terminaalia ja sitä puhdasta, yksinkertaista rakkautta, jota ystävät ja perheenjäsenet tuntevat toivottaessaan rakkaansa tervetulleiksi. David kertoo myös, että kaikkien syyskuun 11. päivän iskujen lennoilla kuolleiden ihmisten lähettämät tunnetut viestit kertoivat rakkaudesta eivätkä vihasta. Sitten elokuva siirtyy kertomaan useiden eri ihmisten ”rakkaustarinan”.